**ELŐTERJESZTÉS**

**A KÉPVISELŐ-TESTÜLET**

**2019. november 4-i rendes ülésére**

**Előterjesztés**

**Kodolányi János Közösségi Ház és Könyvtár intézményvezetői megbízásról**

A napirendet tárgyaló ülés dátuma: 2019.11.04.

A napirendet tárgyaló ülés: Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények**, különösen az adott tárgykörben hozott korábbi testületi döntések és azok végrehajtásának állása: ---

**2. Jogszabályi hivatkozások**:

A Magyarország helyi önkormányzatairól szóló 2011. évi CLXXXIX. törvény. A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény

**3.Költségkihatások** és egyéb szükséges feltételeket, illetve megteremtésük javasolt forrásai:

*A képviselő-testület által biztosított költségvetési keret*

**4. Tényállás bemutatása:**

A muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény (Továbbiakban: Kultv.) alapján a Képviselő-testület 50/2019.(III.25.) Öh. és 61/2019. (IV.02.) számú önkormányzati határozat alapján a képviselő-testület önálló intézményként létrehozta a Kodolányi János Közösségi Ház és Könyvtár intézményt. Az intézmény korábbi vezetőjének megbízása október 18-án megszűnt. Az intézményvezetői álláshely betöltésére pályázat kiírása szükséges.

A pályázatot a közalkalmazottak jogállásáról szóló 1992. évi XXXIII. törvény (továbbiakban: Kjt.) 20/B. §- ának és a 23. § (2)-(3) bekezdései alkalmazásával a fenntartónak kell kiírnia.

A Kjt. vonatkozó rendelkezéseinek megfelelően a pályázati felhívásnak tartalmaznia kell az alábbiakat:

a) a munkáltató és a betöltendő munkakör, vezetői beosztás megnevezését,

b) a munkakörbe tartozó, illetve a vezetői beosztással járó lényeges feladatokat,

c) a pályázat elnyerésének valamennyi feltételét,

d) a pályázat részeként benyújtandó iratokat, igazolásokat, továbbá

e) a pályázat benyújtásának feltételeit és elbírálásának határidejét.

A vezetői megbízás 5 évre szól.

A beosztás betöltéséhez kötelezően előírt képesítési, valamint szakmai gyakorlati feltételeket a közalkalmazottak jogállásáról szóló 1992. évi XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezéséről szóló 150/1992. (XI.20.) sz. Korm. rendelet (továbbiakban: Korm. rendelet) vonatkozó rendelkezése pontosan meghatározza.

A hivatkozott jogszabályoknak megfelelően elkészített pályázati kiírás jelen előterjesztés 1. sz. mellékletét képezi.

A Kjt. alapján a pályázati felhívást a kormányzati személyügyi igazgatási feladatokat ellátó szerv (továbbiakban: személyügyi központ) internetes oldalán (www.kozigallas.gov.hu) az önkormányzat székhelyén a helyben szokásos módon kell közzétenni.

A pályázat benyújtásának a határideje a személyügyi központ internetes oldalán történő közzétételét követő 30. nap.

A pályázati határidő lejártát követő 21 napon belül a pályázókat – a Kjt. 20/A. § (6) bekezdése értelmében – a kinevezési jogkör gyakorlója által létrehozott legalább háromtagú, a betöltendő munkakör feladatait érintően szakértelemmel rendelkező bizottság hallgatja meg.

A vezetői kinevezésről – Kjt.-ben foglalt határidőknek megfelelően – a pályázati határidő lejártát követő 60 napon belül, vagy a soron következő testületi ülésen dönt a Képviselő-testület.

Telki, 2019. október 30.

Deltai Károly

polgármester

**Határozati javaslat**

**Telki község Önkormányzat**

**Képviselő-testülete**

**/2019. (XI….) határozata**

**Közösségi ház és könyvtár intézményvezetői megbízásra**

**vonatkozó pályázat kiírásáról**

1. Telki község önkormányzat képviselő-testülete úgy határozott, hogy az 1. számú melléklet szerinti tartalommal pályázatot ír ki a **Közösségi ház és könyvtár intézményvezetői álláshely**

betöltésére.

2. Felkéri a jegyzőt, hogy ellássa a pályázati eljárás lebonyolításával összefüggő előkészítő feladatokat.

Határidő: azonnal

Felelős: jegyző

**Telki Község Önkormányzata**

a Közalkalmazottak jogállásáról szóló 1992. évi XXXIII. törvény 20/A. § alapján

pályázatot hirdet

**Kodolányi János Közösségi Ház és Könyvtár  
Intézményvezető**

munkakör betöltésére.

**A közalkalmazotti jogviszony időtartama:**

határozatlan idejű közalkalmazotti jogviszony

**Foglalkoztatás jellege:**

Teljes munkaidő

**A munkavégzés helye:**

Pest megye, 2089 Telki, Petőfi utca 1.

**A munkakörbe tartozó, illetve a vezetői megbízással járó lényeges feladatok:**

Az önállóan működő, a helyi önkormányzat által fenntartott többfunkciós közművelődési intézmény vezetése, közművelődési, könyvtári, közösségi feladatok ellátása, szervezése, a településem élők társas kapcsolataihoz, művelődéshez, szórakoztatáshoz megfelelő programok, rendezvények szervezése, a kulturális értékek közvetítése, a társadalmi, civil szervezetek számára közösségi tér biztosítása, pályázatok figyelése

**Illetmény és juttatások:**

Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései , valamint a(z) Az illetmény megállapítására és a juttatásokra a Közalkalmazottak jogállásáról szóló 1992. évi XXXIII. törvény rendelkezései, valamint a(z) a közalkalmazottak jogállásáról szóló 1992. XXXIII. törvény végrehajtásáról a művészeti, a közművelődési és a közgyűjteményi területen foglalkoztatott közalkalmazottak jogviszonyával összefüggő egyes kérdések rendezésére kiadott 150/1992. (XI.20.) Kormányrendelet rendelkezései, 100.000.- Ft összegű munkáltatói illetménykiegészítés lehetőségével az irányadók.

**Pályázati feltételek:**

* Felsőfokú képesítés, és közművelődési szakképzettség, vagy nem szakirányú felsőfokú végzettség és felsőfokú szakirányú szakképesítés,
* a felsőfokú közművelődési szakképzettségének, szakvizsgájának és egyben az intézmény alaptevékenységének megfelelő feladatkörben, közalkalmazotti vagy munkavégzésre irányuló további jogviszonyban legalább öt éves szakmai gyakorlatot szerzett, és
* kiemelkedő szakmai vagy szakirányú tudományos tevékenységet vége

**A pályázat részeként benyújtandó iratok, igazolások:**

•       Részletes fényképes szakmai önéletrajz, iskolai végzettség, szakképzettséget igazoló iratok másolata, 3 hónapnál nem régebbi erkölcsi bizonyítvány, Szakmai gyakorlat meglétét igazoló munkahelyi okiratok másolata, az intézmény vezetésére vonatkozó szakmai elképzeléseket tartalmazó program. Nyilatkozat arról, hogy a pályázati anyagban foglalt személyes adatokat a pályázati eljárással összefüggésben a résztvevők megismerhetik.

Nyilatkozat arról, hogy a pályázó a pályázat elbírálását nyílt vagy zárt ülés keretében kéri tárgyalni.

•     Nyilatkozat arról, hogy a magasabb vezetői megbízást követő 2 éven belül vállalja az integrált kulturális intézmények vezetésére vonatkozó államháztartási és vezetési ismereteket nyújtó, legalább 60 órás képzést elvégezi, és az azt igazoló okiratot bemutatja a munkáltatónak. Igazolás hiányában a vezetői megbízást vissza kell vonni. A végzettség megléte esetén az okiratot a pályázathoz csatolni szükséges

•      Nyilatkozat/hozzájárulás, hogy sikeres pályázat esetén vállalja az egyes vagyonnyilatkozat–tételi kötelezettségekről szóló 2007. évi CLII törvényben meghatározott vagyonnyilatkozat tételi eljárás lefolytatását

•     Mivel a közalkalmazotti jogviszony határozatlan időre szól, az intézménynél újonnan létesített jogviszony esetén – a Kjt. 21/A. § (1) bekezdése alapján - 3 hónap próbaidő kikötésére vonatkozó elfogadó nyilatkozat

**A munkakör betölthetőségének időpontja:**

A munkakör a pályázatok elbírálását követően azonnal betölthető.

**A pályázat benyújtásának határideje:** 2019. november

A pályázati kiírással kapcsolatosan további információt •••••••••• nyújt, a 26920801 -os telefonszámon.

**A pályázatok benyújtásának módja:**

•         Postai úton, a pályázatnak a Telki Község Önkormányzata címére történő megküldésével (2089 Telki, Petőfi utca 1. ). Kérjük a borítékon feltüntetni a pályázati adatbázisban szereplő azonosító számot: /2019 , valamint a munkakör megnevezését: Intézményvezető.

•         Elektronikus úton •••••••••• részére a •••••••••• E-mail címen keresztül

•         Személyesen: ••••••••••, Pest megye, 2089 Telki, Petőfi utca 1. .

**A pályázat elbírálásának módja, rendje:**

A kiírt feltételeknek megfelelő pályázatokat szakmai bizottság véleményezi, majd ezt követően a Képviselő-testület bírálja el. A pályázat elbírálásából érvénytelenség miatt kizárásra kerül azon pályázó pályázata, aki a pályázat részeként benyújtandó dokumentumokat nem csatolja pályázatához hiánytalanul, vagy aki határidőn túl nyújtja be, vagy aki nem a kiírásban meghatározott módon nyújtja be pályázatát. A munkáltató fenntartja a jogot a pályázati kiírás eredménytelenné nyilvánítására.

**A pályázat elbírálásának határideje:** 2019. ……..

**A pályázati kiírás további közzétételének helye, ideje:**

•         www.telki.hu

**A KÖZIGÁLLÁS publikálási időpontja:**2019. ………..

A pályázati kiírás közzétevője a Belügyminisztérium (BM). A pályázati kiírás a munkáltató által az NKI részére megküldött adatokat tartalmazza, így annak tartalmáért a pályázatot kiíró szerv felel.